es de arz cy de en la en cy en arz en en en qu es es cy es nl ca cy es cy cy cy en cy cy cy cy cy cy cy cy cy cy br cy cy cy cy cy en de en la en cy en arz en en en qu es es en cy cy cy fr cy
Bro Lleu - Sut i Gyrraedd
Gweld ni ar You Tube
Lleoliad tawel i ymgolli eich hun ynddo, ond un cyfleus sy’n hawdd i’w gyrraedd
Sut i gyrraedd Bro Lleu
Ym Mro Lleu fe ddarganfyddwch gyrchfan wirioneddol chwedlonol ynghanol tirwedd naturiol o harddwch eithriadol gyda golygfeydd godidog. Bro Lleu yw cartref Mynyddoedd Crib Nantlle: Y Porth i'r Wyddfa ac Eryri; llwybrau beicio a cherdded safonol Lôn Eifion a Lein Bryngwyn; ac un o reilffyrdd teithio ‘Narrow Gauge’ hiraf Ewrop - Rheilffordd Ucheldir Cymru - sydd â gorsaf yn Dinas.
Yn agos i Gastell Caernarfon sy’n Safle Treftadaeth y Byd, ac yn cynnwys rhannau o Barc Cenedlaethol Eryri – mae Bro Lleu yn nefoedd ar gyfer pawb sy'n frwd dros weithgareddau awyr agored.
Mae Bro Lleu yn hawdd i’w gyrraedd o faesydd awyr Manceinion a Lerpwl, dinas Caer, tref prifysgol Bangor a Phorthladd Caergybi - y fynedfa i Iwerddon.
Sat Nav & Theclyn Trefnu Taith Ar-lein
Ar gyfer Sat Nav defnyddiwch LL54 6DA.
Teclyn trefnu taith ar-lein – teipiwch LL54 6DA fel eich cyrchfan ar wefan yr AA
Byddwch yn cyrraedd yn ‘hyb’ Bro Lleu – pwynt gwybodaeth canolog yn cynnwys digonedd o fanylion defnyddiol am yr ardal.
Trafeilio i Fro Lleu mewn Car
O Faes Awyr Manceinion: Cymrwch yr M56 (Gorllewin) i’r A550. Dilynwch yr arwyddion am yr A55 a Gogledd Cymru. Dilynwch yr A55 cyn belled â’r troead (A487) i ffwrdd am Gaernarfon. Dilynwch yr A487 tuag at Caernarfon a Phorthmadog. Mae Bro Lleu hanner ffordd rhwng Caernarfon a Phorthmadog ar yr A487.
O Faes Awyr Birmingham: Cymrwch yr M6 (tua'r gogledd). Ar ôl cyffordd 10 cymerwch yr M54 sy'n arwain i’r A5. Dilynwch yr A5 i Langollen, Corwen. 3 milltir heibio i Corwen trowch i'r chwith ar yr A494 am y Bala. Yn y Bala trowch i'r dde ar yr A4212 i Drawsfynydd lle rydych yn troi i'r dde am Borthmadog. Dilynwch yr arwyddion i Gaernarfon. Mae Bro Lleu hanner ffordd rhwng Porthmadog a Chaernarfon ar yr A487.
O Lundain: Cymerwch yr M40 wedyn yr M6 yn Birmingham (defnyddiwch y dollffordd os oes tagfeydd, yna dilynwch yr arwyddion ar gyfer yr M54). Ar ôl cyffordd 10 cymerwch yr M54 sy'n arwain i’r A5. Dilynwch yr A5 i Langollen, Corwen. 3 milltir heibio i Corwen trowch i'r chwith ar yr A494 am y Bala. Yn y Bala trowch i'r dde ar yr A4212 i Drawsfynydd lle rydych yn troi i'r dde am Borthmadog. Dilynwch yr arwyddion i Gaernarfon. Mae Bro Lleu hanner ffordd rhwng Porthmadog a Chaernarfon ar yr A487.
O Gaerdydd: Dilynwch yr A470 i Drawsfynydd. Dilynwch yr arwyddion i Borthmadog ac yna Caernarfon. Mae Bro Lleu hanner ffordd rhwng Porthmadog a Chaernarfon ar yr A487.
Mae Bro Lleu ar Lwybr Arfordir Cymru ac ar y rhwydwaith Lonydd Glas. Mae llawer o lwybrau cerdded a llwybrau beicio o Fangor, Caernarfon, Porthmadog a'r ardaloedd cyfagos yn arwain at Bro Lleu.
Amserlenni rheilffyrdd – yn gadael o Euston a chyrraedd Bangor
Mae gan Drenau Virgin wasanaeth cyflym o Lundain (Euston) yn stopio yng Nghyffordd Llandudno neu Fangor, ac mae’r naill un o’r rhain yn gyfleus ar gyfer teithio ymlaen i Bro Lleu.
O Fangor gallwch logi tacsi. Mae'r daith o Fangor yn cymryd 20 munud.
Maes Awyr Rhyngwladol Manceinion sy’n derbyn y nifer uchaf o deithwyr, wedi ei ddilyn gan Faes Awyr Rhyngwladol Birmingham a Maes Awyr John Lennon yn Lerpwl. Mae Maes Awyr Rhyngwladol Caerdydd hefyd yn gyrchfan bosibl. Gellir llogi ceir yn y cyrchfannau hyn.
Gweld ni ar You Tube
Dilynwch ni ar Twitter
Dilynwch ni ar Facebook
Beth sydd gennych i’w ddweud...
Mae Bro Lleu yn enwog fel ardal hanesyddol y Mabinogi ac fel un o brif ganolfannau’r diwydiant llechi Cymreig. Dyma ardal fwyaf Cymreig y byd hefyd felly dewch i aros yn ein plith i ymgolli eich hun yng ngwir ddiwylliant, iaith a hanes Cymraeg.
Yn ôl i'r Brig
© Twristiaeth Bro Lleu / Lluniau © Geraint Thomas
Nid yw'r wefan hon yn defnyddio unrhyw gwcis o gwbl